Og det er et passende beløb.Det mener 53 procent af danskerne ifølge en ny undersøgelse, som Epinion har foretaget for DR Nyheder.Undersøgelsen viser, at kun ti procent af danskerne mener, at kontanthjælpen til enlige forsørgere er for høj. Og det er i sig selv bemærkelsesværdigt efter et år, hvor debatten om fattige og kontanthjælp har raset frem og tilbage - personificeret i enkeltsager som Dovne-Robert og Fattig-Carina.29-årige Tania Niebuhr fra Brøndby er alene med sine fire børn og på kontanthjælp. Hun fortalte i DR Nyheder onsdag aften, at hun hver måned modtager 13.700 kroner før skat fra det offentlige. Takket være boligydelse, friplads i institutioner og børnepenge får hun 23.000 kroner om måneden i offentlig støtte efter skat.De penge, som Tania Niebuhr får udover kontanthjælpen er støtte, som alle mennesker med børn og en lav indtægt har ret til, hvad enten de har arbejde eller ej. Så Tania får dermed hverken mere eller mindre end andre i hendes situation.- Vi skal spinke og spare allerede, når måneden er gået i gang. Allerede der skal vi sætte os ned og beslutte, hvad vi skal have at spise hele måneden, fortalte den enlige mor til Noah, Liva, Oliver og Emilie på 3, 6, 9 og 12 år til TV-Avisen.I december modtog hun julehjælp og to gavekort fra velgørende organisationer, så hun kunne give sine børn en bedre jul.- Børnene synes ikke, det er sjovt. På ingen måde, sagde Tania Niebuhr i DR.I løbet af 2012 har danskerne heftigt diskuteret, hvorvidt der er fattige i Danmark eller ej, og Tania Niebuhr kan ikke forstå, at ti procent af danskerne synes, at kontanthjælpen er for høj, siger Tania Niebuhr.- Jeg tror, at dem, der har den holdning er dem, der ikke selv har prøvet at sidde i situationen.

Ifølge tal fra Finansministeriet har en enlig som Tania Niebuhr et rådighedsbeløb efter udgifter til bolig og før eventuel egenbetaling til daginstitution (Tania Niebuhr har dog friplads) på cirka 239.632 kroner årligt svarende til 19.969,33 kroner om måneden. Disse penge skal dække øvrige regninger, husholdning, tøj, fritidsaktiviteter med videre.